# กัญจน์ ภักดีวิจิตร
กัญจน์ ภักดีวิจิตร (เกิด 24 ธันวาคม พ.ศ. 2519) ชื่อเล่น กอล์ฟ เป็นนักแสดง นักร้อง ผู้จัดละครผู้กำกับชาวไทย และเป็นบุตรชายของ ฉลอง ภักดีวิจิตร ผู้กำกับภาพยนตร์ชาวไทยประวัติกอล์ฟ กัญจน์ เป็นที่รู้จักโดดเด่นจากบทบาทในละครโทรทัศน์หลายเรื่องทางช่อง 7 ที่กำกับโดย ฉลอง ภักดีวิจิตร ทั้งที่เป็นเพียงตัวประกอบกัญจน์ ย่างไก่ เขาล่ะ ลูกอาหลอง และเริ่มเป็นที่รู้จักในวงกว้างจากละครเรื่อง อังกอร์ อีกทั้งยังมักร้องเพลงประกอบในละครโทรทัศน์แต่ละเรื่องในสังกัดของฉลองอีกด้วย

 ประวัติ 
กัญจน์ ภักดีวิจิตร เกิดเมื่อวันที่ 24 ธันวาคม พ.ศ. 2519 ที่กรุงเทพมหานคร เป็นบุตรชายของ ฉลอง ภักดีวิจิตร เป็นบุตรคนโตจากทั้งหมดสามคน น้องอีก 2 คน คือ เฉิด และบุญจิรา ภักดีวิจิตร จบการศึกษาระดับมัธยมจากโรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา จบการศึกษาด้านซาวด์เอนจิเนียร์จากประเทศออสเตรเลีย

แม้จะคลุกคลีกับกองถ่าย แต่มีผลงานแสดงละครเรื่องแรกคือ ระย้า เมื่อปี 2541 จากการชักนำของบิดา เริ่มโด่งดังและพัฒนาฝีมือจนกระทั่งละครเรื่อง อังกอร์ หลังจากนั้น แจ้งเกิดกับบทเพื่อนพระเอก ที่มาช่วยเหลือพระเอกทุกครั้งยามลำบาก โดยที่มีแคนคู่ใจเป็นอาวุธ และแคนนั้นสามารถเปลี่ยนเป็นปืนกลมหาประลัย เอกลักษณ์บทบาทของกัญจน์ในละคร คือรับบทบาทเป็นเพื่อนพระเอก คอยย่างไก่ ต้มกาแฟให้คนทั้งแคมป์กิน พร้อมกับการร้องเพลงประกอบละครทุกเรื่องที่เล่น เขาเผยว่า บทเขียนมาเป็นแบบนี้ และเขาก็เล่นไปตามบทกัญจน์ ภักดีวิจิตร ประวัติลูกชาย ฉลอง ภักดีวิจิตร ผู้เป็นมากกว่าเพื่อนพระเอก

ปัจจุบันหันมาทำงานเบื้องหลังและเป็นนักแสดงทางช่อง 3 เอชดี กัญจน์ ภักดีวิจิตร เปิดบริษัทใหม่เป็นผู้จัดละครร่วมกับน้องสาวและน้องชาย

ปี 2562 เป็นนักแสดงรับเชิญในละคร ลิขิตแห่งจันทร์ ออกอากาศทางช่อง 3 ถือเป็นละครย้อนยุคเรื่องแรกของ บริษัท อาหลอง กรุ๊ป จำกัด แต่ยังคงเป็นละครบู๊เช่นเดิม

 ผลงาน 

 ละครโทรทัศน์ 
  พ.ศ.  เรื่อง  รับบท  ออกอากาศ 2541  ระย้า แก่น ช่อง 7 2542  ดาวคนละดวง  ร.ต.ท.อัศวิน  2543  อังกอร์  ผา  สามดรุณ  ดอกไม้  2545  ล่าสุดขอบฟ้า  กาย  2546   ฝนใต้ ขวัญฟ้า  2547   มาธาดอร์  เขมทัต 2548   อังกอร์ 2  ผาภูมิ  2549   เหล็กไหล  ธง  2550   ฝนเหนือ เพลิน  ชุมแพ พรหม ไพรงาม  2551   ทอง 9   ร.ต.อ.ธันวา  2552  เสาร์ ๕  แคน  2553  นักฆ่าขนตางอน  หมวดโอม  2554  เสาร์ 5 ตอน ทับทิมสยาม  เคน  2555  ทนายสื่อรัก  อ๋อง  2556  เลือดเจ้าพระยา  บุญเหลือ  ยมบาลเจ้าขา ตอน วิญญาณหลงทาง  เบิ้ม  2560  สงครามเพลง  วายุ ช่อง 3 เอสดี 2561  อังกอร์ 2018  ผาด ช่อง 3 เอชดี 2562  ลิขิตแห่งจันทร์ ยอด  2564  ดาวคนละดวง พ.ต.อ. วิรุจน์ 2565  ระเริงชล  เคน 2566  เลือดเจ้าพระยา  มหา 2567  อุบัติรักเกาะสวรรค์ 

 ภาพยนตร์พิเศษ 
ภาพยนตร์เฉลิมพระเกียรติ ฝนแรก (2543)

 ผลงานเพลง

เพลงประกอบละครเรื่อง ระย้า ระย้าเลือดไทย, ระย้า
เพลงประกอบละครเรื่อง ดาวคนละดวง ดาวคนละดวง, เลือกเกิดเองไม่ได้
เพลงประกอบละครเรื่อง ล่าสุดขอบฟ้า เหมือนฝัน, ล่าสุดขอบฟ้า 
เพลงประกอบละครเรื่อง ฝนใต้ ทุกลมหายใจ, เกิดเป็นคน, รักแรกพบ, ตื้อครองโลก
เพลงประกอบละครเรื่อง อังกอร์ 1
เพลงประกอบละครเรื่อง อังกอร์ 2 หนึ่งเดียวในดวงใจ
เพลงประกอบละครเรื่อง ฝนเหนือ ซ่อมรักซ่อมรถ, สามใบเถา, นักเลงเพนจร, รักเลี่ยมทอง, แห่ขันหมาก
เพลงประกอบละครเรื่อง ชุมแพ รักต่างมุม, ชุมแพ
เพลงประกอบละครเรื่อง ทอง 9 ทอง, เดียวดาย
เพลงประกอบละครเรื่อง เสาร์ ๕ ศัตรูยอดรัก, แคนคนป่า, เสาร์5
เพลงประกอบละครเรื่อง นักฆ่าขนตางอน ซ่อนรัก, รักไม่รู้วันจบ
เพลงประกอบละครเรื่อง สามดรุณ
เพลงประกอบละครเรื่อง พระเทิดพระเกียรติ ฝนแรก
เพลงประกอบละครเรื่อง เหล็กไหล เงาใจ, เหล็กไหล
เพลงประกอบละครเรื่อง ทอง 5 ทอง, ทองหรือเธอ
เพลงประกอบละครเรื่อง เสาร์ 5 ภาค 2 ตอน ทับทิมสยาม เคนทวงแค้น, เสาร์ 5 ทับทิมสยาม
เพลงประกอบละคร พ่อตาปืนโต พ่อตาปืนโต, ขมิ้นกับปูน
เพลงประกอบละครเรื่อง ดุจตะวันดั่งภูผา ดุจตะวันดั่งภูผา เร็ว ดุจตะวันดั่งภูผา ช้า
เพลงประกอบละครเรื่อง เลือดเจ้าพระยา
เพลงประกอบละครเรื่อง แข่งรักนักซึ่ง รักต้องลุ้น

 ผลงานการกำกับทางช่อง3 
 สงครามเพลง (2560)

 ผู้จัดละคร 
ผลงานละครโทรทัศน์ทั้งหมดในฐานะผู้จัดละครทางช่อง 3 เอชดี บริษัท อาหลอง กรุ๊ป จำกัด ร่วมกับ บุญจิรา ภักดีวิจิตรและเฉิดบุญ ภักดีวิจิตร
 สงครามเพลง (2560) ภายใต้การดูแลควบคุมการแสดงและผู้อำนวยการสร้าง
 อังกอร์ (2561) กำกับการแสดงโดย เฉิด ภักดีวิจิตร และ กฤษณพงษ์ ราชธา
 ลิขิตแห่งจันทร์ (2562) กำกับการแสดงโดย เฉิดบุญ ภักดีวิจิตร และ กฤษณพงษ์ ราชธา
 ดาวคนละดวง (2564) กำกับการแสดงโดย เฉิดบุญ ภักดีวิจิตร และ กฤษณพงษ์ ราชธา
 เลือดเจ้าพระยา (2566) กำกับการแสดงโดย เฉิดบุญ ภักดีวิจิตร และ กฤษณพงษ์ ราชธา

 ชีวิตส่วนตัว 
กัญจน์เปิดธุรกิจซุ้มฉกัญจน์รายการรอบลายไก่ชน  ช่วงที่ 3 ซุ้มฉกัญจน์ เป็นธุรกิจฟาร์มไก่ชนและยังทำเงินติดอันดับ 1 ใน 5 ฟาร์มไก่ชนระดับประเทศ